CELEX: 32010D0280
Language: fi
Date: 2010-05-12 00:00:00
Title: 2010/280/: Komission päätös, annettu 12 päivänä toukokuuta 2010 , neuvoston asetuksen (EY) N:o 21/2004 täytäntöönpanosta lammas- ja vuohieläinten elektroniseen tunnistamiseen liittyvien ohjeiden ja menettelyiden osalta tehdyn päätöksen 2006/968/EY muuttamisesta (tiedoksiannettu numerolla K(2010) 3009)  (ETA:n kannalta merkityksellinen teksti)

20.5.2010   
            
            
               FI
            
            
               Euroopan unionin virallinen lehti
            
            
               L 124/5
            
         KOMISSION PÄÄTÖS,
   annettu 12 päivänä toukokuuta 2010,
   neuvoston asetuksen (EY) N:o 21/2004 täytäntöönpanosta lammas- ja vuohieläinten elektroniseen tunnistamiseen liittyvien ohjeiden ja menettelyiden osalta tehdyn päätöksen 2006/968/EY muuttamisesta
   (tiedoksiannettu numerolla K(2010) 3009)
   (ETA:n kannalta merkityksellinen teksti)
   (2010/280/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon lammas- ja vuohieläinten tunnistus- ja rekisteröintijärjestelmän käyttöönottamisesta ja asetuksen (EY) N:o 1782/2003 ja direktiivien 92/102/ETY ja 64/432/ETY muuttamisesta 17 päivänä joulukuuta 2003 annetun neuvoston asetuksen (EY) N:o 21/2004 (1) ja erityisesti sen 9 artiklan 1 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 21/2004 säädetään, että kunkin jäsenvaltion on otettava käyttöön lammas- ja vuohieläinten tunnistus- ja rekisteröintijärjestelmä kyseisen asetuksen mukaisesti. Asetuksen (EY) N:o 21/2004 nojalla lammas- ja vuohieläimet on tunnistettava kahdella eri tunnistimella. Yhden näistä tunnistimista on oltava elektroninen tunnistin ja toisen näkyvä tunnistin.
            
         
               (2)
            
            
               Komission päätöksessä 2006/968/EY (2) esitetään ohjeet ja menettelyt asetuksen (EY) N:o 21/2004 mukaiseen lammas- ja vuohieläinten elektroniseen tunnistamiseen liittyvien tunnistimien ja lukijoiden hyväksymistä varten. Kyseisessä päätöksessä vahvistetaan tiettyjä vaatimuksenmukaisuus- ja suoritustestejä koskevat vähimmäisvaatimukset mainittujen laitteiden hyväksymiseksi, jotta varmistetaan, että elektroniset tunnistimet ovat luettavissa koko unionissa ja täyttävät asetuksessa (EY) N:o 21/2004 vahvistetut vähimmäislukuetäisyydet.
            
         
               (3)
            
            
               Nämä testausmenettelyt vahvistettiin ICAR:n tunnistamiskäytäntöjä koskevassa kansainvälisessä sopimuksessa, jäljempänä ’ICAR:n ohjeet’, määriteltyjen menetelmien mukaisesti. ICAR:n ohjeita on kehitetty edelleen, ja ne on nyt korvattu ISO-standardeilla 24631-1, 24631-2, 24631-3 ja 24631-4. Selkeyden vuoksi olisi viitattava suoraan asianomaisiin ISO-standardien kohtiin.
            
         
               (4)
            
            
               Eläimiä saatetaan elinaikanaan siirtää ja pitää eri tiloilla. On välttämätöntä vahvistaa elektronisille tunnistimille suorituskyvyn vähimmäiskriteerit, jotta varmistetaan, että kyseisiä laitteita voidaan lukea eri olosuhteissa koko unionissa.
            
         
               (5)
            
            
               Mahdollisen hallinnollisen rasituksen vähentämiseksi lukijoiden hyväksyntämenettelyä koskevia vaatimuksia olisi selkiytettävä. Toisin kuin tunnistinten kohdalla, lukijoille ei olisi vahvistettava sitovia vaatimuksia unionin tasolla. Jäsenvaltioiden olisi kuitenkin voitava asettaa lisäkriteereitä, jotta voidaan tarvittaessa varmistaa elektronisen tunnistamisen toimivuus jäsenvaltioiden erityisissä maantieteellisissä, ilmastollisissa ja hallinnollisissa olosuhteissa.
            
         
               (6)
            
            
               Asetuksen (EY) N:o 21/2004 täytäntöönpanosta saatu käytännön kokemus on osoittanut, että tarvitaan vain muutama laboratorio suorittamaan kaikki kyseisessä asetuksessa säädetyt testit. Erityinen menettely kansallisten testauslaboratorioiden nimeämiseksi kaikissa jäsenvaltioissa ei näin ollen ole tarpeen. Riittää, että testaus suoritetaan laboratorioissa, jotka on akkreditoitu kyseisiä testejä varten standardin EN ISO/IEC 17025 mukaisesti.
            
         
               (7)
            
            
               Sen vuoksi päätöstä 2006/968/EY olisi muutettava.
            
         
               (8)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 2006/968/EY liite tämän päätöksen liitteen mukaisesti.
   2 artikla
   Tätä päätöstä sovelletaan 1 päivästä heinäkuuta 2010.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 12 päivänä toukokuuta 2010.
      
         
            Komission puolesta
         
         John DALLI
         
            Komission jäsen
         
      
   
   
      (1)  EUVL L 5, 9.1.2004, s. 8.
   
      (2)  EUVL L 401, 30.12.2006, s. 41.
   
      LIITE
      Muutetaan liite seuraavasti:
      
                  1)
               
               
                  Poistetaan I luvun f ja g alakohta.
               
            
                  2)
               
               
                  Muutetaan II luku seuraavasti:
                  
                              a)
                           
                           
                              korvataan 1 ja 2 kohta seuraavasti:
                              
                                          ”1.
                                       
                                       
                                          Toimivaltaisen viranomaisen on hyväksyttävä vain sellaisten tunnistimien käyttö, jotka on testattu positiivisin tuloksin seuraavien seikkojen osalta:
                                          
                                                      a)
                                                   
                                                   
                                                      ISO-standardien 11784 ja 11785 mukaisuus ISO-standardin 24631-1 7 kohdassa määriteltyjen testausmenetelmien mukaisesti; ja
                                                   
                                                
                                                      b)
                                                   
                                                   
                                                      vähimmäissuorituskyvyn toteutuminen 2 kohdassa säädetyllä lukuetäisyydellä ISO-standardin 24631-3 7 kohdassa määriteltyjen menetelmien mukaisesti.
                                                   
                                                
                                    
                                          2.
                                       
                                       
                                          Asetuksen (EY) N:o 21/2004 liitteessä olevan A jakson 6 kohdan c alakohdassa säädettyjen lukuetäisyyksien toteutumiseksi transponderin on täytettävä seuraavat parametrit:
                                          
                                                      a)
                                                   
                                                   
                                                      transpondereiden, joissa käytetään HDX-teknologiaa, aktivoivan magneettikentän vähimmäisvoimakkuuden on oltava enintään 1,2 A/m mitattuna ISO-standardin 24631-3 kohdan 7.6.5 ”Minimal activating magnetic field strength in HDX mode” mukaisesti, ja niiden on kehitettävä 10 mV:tä vastaava amplitudimodulaatio mitattuna ISO-standardin 24631-3 kohdan 7.6.7 ”Modulation amplitude in HDX mode” mukaisesti magneettikentän voimakkuuden ollessa enintään 1,2 A/m;
                                                   
                                                
                                                      b)
                                                   
                                                   
                                                      transpondereiden, joissa käytetään FDX-B-teknologiaa, aktivoivan magneettikentän vähimmäisvoimakkuuden on oltava enintään 1,2 A/m mitattuna ISO-standardin 24631-3 kohdan 7.6.4 ”Minimum activating magnetic field strength in FDX-B mode” mukaisesti, ja niiden on kehitettävä 10 mV:tä vastaava amplitudimodulaatio mitattuna ISO-standardin 24631-3 kohdan 7.6.6 ”Modulation amplitude in FDX-B mode” mukaisesti magneettikentän voimakkuuden ollessa enintään 1,2 A/m.”
                                                   
                                                
                                    
                        
                              b)
                           
                           
                              Lisätään 6 alakohta seuraavasti:
                              
                                          ”6.
                                       
                                       
                                          Toimivaltaisen viranomaisen 30 päivään kesäkuuta 2010 myöntämät hyväksynnät tunnistimille, jotka on testattu kyseiseen päivämäärään saakka sovellettavien tunnistimienhyväksyntämenettelyjen mukaisesti, säilyvät voimassa.”
                                       
                                    
                        
            
                  3)
               
               
                  Korvataan III ja IV luku seuraavasti:
                  ”III   LUKU
                  
                     Lukijat
                  
                  Toimivaltainen viranomainen voi määrätä erityisiä suorituskykykriteereitä lukijoille, joita käytetään tietyllä tilalla tai tietyllä tilatyypillä, jos tämä on tarpeen tunnistimien virheettömän luennan varmistamiseksi paikallisissa maantieteellisissä, ilmastollisissa ja hallinnollisissa olosuhteissa. Tällaisten erityisten suorituskykykriteerien käyttöön oikeuttavat hallinnolliset olosuhteet vallitsevat todennäköisesti tiloilla, joilla käsitellään paljon eläimiä, jotka on merkitty tunnistimilla, joissa käytetään HDX- ja FDX-B-teknologiaa, ja/tai tiloilla, joilla edellytetään ISO-standardin 24631-2 kohdan 7.7.3 mukaisesti lukijoiden synkronointia.
                  IV   LUKU
                  
                     Testauslaboratoriot ja -menettely
                  
                  Edellä olevan II luvun 1–4 kohdassa määritellyt testit on suoritettava testauslaboratorioissa, jotka toimivat ja jotka arvioidaan ja akkreditoidaan näitä testejä varten standardin EN ISO/IEC 17025 ”Testaus- ja kalibrointilaboratorioiden pätevyys. Yleiset vaatimukset” mukaisesti. Tunnistimien valmistajat, jotka tekevät testiä koskevan hakemuksen, voivat vapaasti valita, missä akkreditoidussa testauslaboratoriossa tuotteensa testauttavat.”